કારતક સુદ એકાદશીએ શ્રીહરિને જગાડવા. અષાઢ માસમાં શંખાસુરને મારી એુકાદશીએ વિષ્ણુ ક્ષીરસાગરમાં જઇ સૂએ છે. આજે તેમને જગાડવા. તેમની સ્તુતિ કરવી. તેમને સ્નાન કરાવી નવાં વસ્ત્ર પહેરાવવાં. તેમનું ષોડ્શેષાચારે પૂજન કરવું. તુલસીપત્ર ખાસ ચડાવવાં. તે પછી જાતે અથવા ઉત્તમ બ્રાહ્મણ પાસે ‘ૐ નમો ભગવતે વાસુદેવાય’ મહામંત્રની ૧૦૮ આહુતિ દૂધપાક, ઘી, મધ, તલથી આપવી. તે પછી સ્વિષ્ટકૃત હવન કરવો. પૂર્ણાહુતિ કરવી. ચાતુર્માસ દરમિયાન જે પણ નિયમ લીધા હોય તે હવનની પૂર્ણાહુતિ વખતે ચાલુ રાખવા કે છોડવાનો સંકલ્પ લેવો. તે પછી પારણાં કરવાં.